**Zmluva o dielo č. ... / 2022/VaM**

 uzavretá v zmysle ustanovení § 536 a nasl. zákona č. 513/1991 Zb. Obchodný zákonník v znení neskorších predpisov

# Zmluvné strany

## Objednávateľ: Mestská časť Košice – Sídlisko KVP

## Sídlo: Trieda KVP č. 1, 040 23 Košice

Štatutár: Mgr. Ladislav Lörinc, starosta mestskej časti

Bankové spojenie: Prima banka Slovensko a. s. , pobočka Košice

Číslo účtu: 0536298001/ 5600

IČO: 00691089

 (ďalej len „objednávateľ “)

Zhotoviteľ:

Sídlo:

V zastúpení :

IČO:

DIČ:

Bankové spojenie:

Č. účtu:

 (ďalej len „zhotoviteľ“)

**Článok I.**

**Predmet zmluvy**

* 1. Zhotoviteľ na základe tejto zmluvy o  dielo sa zaväzuje zhotoviť pre objednávateľa

 nasledovné dielo: **,,Údržba komunikácií**  **v Mestskej časti Košice - Sídlisko KVP**.“

* 1. Predmet zmluvy o  dielo zahŕňa opravu a údržbu miestnych komunikácií, chodníkov

 a spevnených verejných priestranstiev. Vykonanie diela pozostáva zo súhrnu činností stavebného charakteru, ktorých cieľom je udržiavanie miestnych komunikácií zo strany zhotoviteľa v takom stavebno-technickom stave, ktorý má zodpovedať účelu, na ktorý sú určené.

* 1. Zhotoviteľ sa zaväzuje vykonať dielo na svoje náklady, vo vlastnom mene a na svoje nebezpečenstvo v  dojednanom čase. Zhotoviteľ sa zaväzuje pri plnení predmetu tejto zmluvy postupovať v  zmysle podmienok tejto zmluvy s  odbornou starostlivosťou, zaväzuje sa dodržiavať všeobecne záväzné právne predpisy a  platné technické normy.

**Článok II.**

**Miesto a termín vykonania diela**

2.1. Miesto vykonania diela: územie Mestskej časti Košice - Sídlisko KVP.

2.2. Zhotoviteľ vykoná práce na základe písomnej výzvy objednávateľa.

2.3. Objednávateľ vyzve zhotoviteľa na vykonanie prác v predstihu - minimálne 5 pracovných dní pred začiatkom prác. V havarijných prípadoch zhotoviteľ na vykonanie prác nastúpi bezodkladne.

2.4. Termín ukončenia prác bude stanovený podľa rozsahu prác, po vzájomnej dohode zmluvných strán.

2.5. Termín vykonania prác môže byť podľa poveternostných a klimatických podmienok zmenený na základe rozhodnutia objednávateľa.

**Článok III.**

 **Cena za dielo**

3.1. Cena za dielo v rozsahu uvedenom v Čl. I tejto zmluvy je stanovená dohodou zmluvných strán v zmysle zákona č.18/1996 Z. z. o cenách v znení neskorších predpisov a je výsledkom verejného obstarávania. Cenová ponuka, ktorú zhotoviteľ predložil do verejného obstarávania je uvedená v prílohe č. 1 k zmluve a tvorí jej neoddeliteľnú súčasť.

3.2. Celková cena diela sa vypočíta ako súčin jednotkových cien a skutočne realizovaných prác. Jednotkové ceny uvedené v prílohe tejto zmluvy sú platné počas prvého plnenia zmluvy a zahŕňajú všetky náklady potrebné k riadnej realizácii diela.

 V súlade s § 42 ods. 13 zákona č. 343/2015 o verejnom obstarávaní v znení neskorších predpisov si objednávateľ vyhradzuje právo pred každým ďalším plnením, nasledujúcim po prvom plnení, upraviť jednotkové ceny podľa aktuálnej trhovej situácie. Aktuálnu trhovú situáciu zistí objednávateľ na základe prieskumu trhu, a to priemerom medzi tromi najnižšími cenami zistenými na trhu za obdobie šiestich mesiacov bezprostredne predchádzajúcich určeniu ceny za opakované plnenie.

3.3. Cena za vykonanie diela pokrýva všetky zmluvné záväzky. Práce, ktoré zhotoviteľ nevykoná, vykoná bez príkazu objednávateľa, alebo odchylne od dojednaných zmluvných podmienok, objednávateľ neuhradí.

**Článok IV.**

**Platobné podmienky**

4.1. Podkladom pre úhradu faktúry je súpis skutočne vykonaných prác potvrdený objednávateľom. Súčasťou súpisu prác je aj fotodokumentácia vyhotovená zhotoviteľom (fotodokumentácia pred zhotovením prác a po zhotovení prác) a geometrické zameranie vykonaných prác.

4.2. Cena za práce bude uhradená na základe faktúry vystavenej zhotoviteľom po splnení predmetu zmluvy a následnom odovzdaní prác objednávateľovi v rozsahu uvedenom v článku I. tejto zmluvy.

4.3. Lehota splatnosti faktúry je do 30 dní odo dňa doručenia faktúry objednávateľovi. Cenu za práce sa objednávateľ zaväzuje zaplatiť bezhotovostným prevodom na účet zhotoviteľa.

4.4. Zhotoviteľ zodpovedá za správnosť a  úplnosť faktúry, ktorá musí mať náležitosti v  zmysle zákona č. 222/2004 Z. z. o dani z pridanej hodnoty v  znení neskorších predpisov.

4.5. Ak faktúra nebude obsahovať všetky náležitosti daňového dokladu, objednávateľ je oprávnený vrátiť ju zhotoviteľovi na doplnenie alebo prepracovanie. V tomto prípade lehota splatnosti začne plynúť dňom nasledujúcim po dni doručenia opraveného dokladu.

**Článok V.**

**Podmienky vykonania diela**

5.1. Rozsah prác zaslaný zhotoviteľovi písomne, bude vykonaný podľa požiadavky objednávateľa. Ako oprávnený zástupca objednávateľa na výkon dozoru bude určený pracovník úradu MČ.

5.2. Zhotoviteľ je povinný viesť stavebný denník, do ktorého bude zapisovať všetky skutočnosti rozhodujúce pre zhotovenie diela.

5.3. Zhotoviteľ je povinný viesť stavebný denník od prvého dňa prípravných prác až do skončenia stavebných prác. V prípade, ak práce budú vykonané v súlade s touto zmluvou, poverený zamestnanec objednávateľa svojim podpisom na dennom zázname odsúhlasí rozsah a kvalitu vykonaných prác. Ak práce uvedené v dennom zázname nebudú vykonané v súlade s touto zmluvou, poverený zamestnanec objednávateľa v  dennom zázname vykonaných prác k svojmu podpisu uvedie, že zhotoviteľ pri vykonávaní prác nepostupoval v súlade s touto zmluvou a vyšpecifikuje, v čom došlo k jej porušeniu. Taktiež je do denného záznamu oprávnený poznačiť ďalšie významné skutočnosti, ktoré môžu mať vplyv na fakturáciu prác uvedených v dennom zázname.

5.4. Všetky zmeny, ktoré nie sú v súlade so zadaním objednávateľa pre realizáciu predmetu tejto zmluvy a s cenovou ponukou zhotoviteľa v súlade s bodom 3.2. a v rozsahu dodávok prác a materiálov v nej obsiahnutých, musia byť vopred odsúhlasené objednávateľom a zhotoviteľom a následne zaznamenané v stavebnom denníku s podpisom oprávnených zástupcov oboch zmluvných strán. Tieto zmeny budú predmetom samostatného rokovania medzi zmluvnými stranami.

5.5. Zhotoviteľ bude vykonávať dielo vo vlastnom mene a na vlastnú zodpovednosť.

5.6. Zhotoviteľ zodpovedá za kvalitu vykonaných prác, za jeho technickú správnosť a súlad so všetkými platnými právnymi predpismi a normami.

5.7. Zhotoviteľ je povinný na stavenisku udržiavať poriadok a čistotu. Je povinný odstraňovať odpady a nečistoty, ktoré vzniknú jeho činnosťou pri realizácií diela na vlastné náklady.

5.8. Zhotoviteľ znáša nebezpečenstvo škody na stavenisku až do termínu prevzatia vykonaného diela objednávateľom.

5.9. Zhotoviteľ zodpovedá za zabezpečenie bezpečnosti a ochrany zdravia pri práci a požiarnej ochrany svojich zamestnancov, prípadne iných osôb, ktorí sa zdržujú oprávnene na stavenisku za účelom realizácie diela. Pre zamedzenie neoprávneného vstupu iných osôb zhotoviteľ označí hranice staveniska, a zároveň zodpovedá za všetky škody, ktoré počas zhotovenia diela môže spôsobiť na stavenisku aj týmto osobám.

5.10. Zhotoviteľ sa zaväzuje vykonať zadané práce v dohodnutom termíne.

5.11. Zhotoviteľ sa zaväzuje vykonať opravu poškodenej komunikácie ( vozovka, parkovisko, chodník, verejné priestranstvo) tak, aby bol dosiahnutý plynulý prechod medzi pôvodnými a opravenými plochami bez prevýšenia, resp. zníženia opraveného/doplňovaného povrchu.

5.12. Zhotoviteľ vyhlasuje, že má oprávnenie vykonávať činnosť v  rozsahu predmetu diela, a  že bude všetky práce vykonávať s  celkovou odbornou starostlivosťou a ich uskutočňovanie bude zabezpečovať pracovníkmi so zodpovedajúcou kvalifikáciou.

5.13. V prípade potreby zhotoviteľ zabezpečí vytýčenie inžinierskych sietí.

5.14. Zhotoviteľ sa zaväzuje vyzvať objednávateľa na kontrolu všetkých prác, ktoré majú byť zakryté alebo sa stanú ďalšími vrstvami neprístupnými.

5.15. Zhotoviteľ je povinný viesť stavebný denník od prvého dňa prípravných prác až do skončenia stavebných prác. V prípade, ak práce budú vykonané v súlade s touto zmluvou, poverený zamestnanec objednávateľa svojim podpisom na dennom zázname odsúhlasí rozsah a kvalitu vykonaných prác. Ak práce uvedené v dennom zázname nebudú vykonané v súlade s touto zmluvou, poverený zamestnanec objednávateľa v  dennom zázname vykonaných prác k svojmu podpisu uvedie, že zhotoviteľ pri vykonávaní prác nepostupoval v súlade s touto zmluvou a vyšpecifikuje, v čom došlo k jej porušeniu. Taktiež je do denného záznamu oprávnený poznačiť ďalšie významné skutočnosti, ktoré môžu mať vplyv na fakturáciu prác uvedených v dennom zázname.

5.16. Povinnosť vykonať práce bude splnená riadnym ukončením, odovzdaním a prevzatím predmetu diela.

5.17. O odovzdaní a prevzatí prác bude vypracovaný písomný odovzdávací – preberací protokol.

**Článok VI.**

 **Záručná doba a zodpovednosť za vady**

6.1. Záručná doba je 48 mesiacov a začína plynúť odo dňa prevzatia diela objednávateľom.

6.2. Zhotoviteľ zodpovedá za to, že predmet tejto zmluvy bude zhotovený v súlade s ustanoveniami tejto zmluvy, a že počas záručnej doby bude mať vlastnosti dohodnuté v tejto zmluve.

6.3. Zmluvné strany sa dohodli, že v prípade, ak dielo má vady počas záručnej lehoty podľa tejto zmluvy, má objednávateľ právo požadovať a zhotoviteľ povinnosť bezplatne odstrániť vady, ktoré mu písomne oznámi objednávateľ.

6.4. V prípade oprávnenej reklamácie objednávateľom písomnou formou, zhotoviteľ vady bezplatne odstráni.

6.5. Zhotoviteľ sa zaväzuje začať s odstraňovaním prípadných vád predmetu plnenia diela v zmysle Článku I. tejto zmluvy do 7 dní, od uplatnenia reklamácie objednávateľa a vady odstrániť do 15 dní.

6.6. Vadou sa rozumie odchýlka v kvalite podľa Článku V. ods. 5.6. a 5.11 tejto zmluvy, rozsahu a parametroch diela stanovených touto zmluvou a všeobecne záväznými technickými normami a predpismi.

**Článok VII.**

**Doba platnosti a skončenie zmluvy**

7.1. Táto zmluva sa uzatvára na dobu určitú do 31.12.2022.

7.2. Platnosť zmluvy končí uplynutím doby, na ktorú bola dojednaná.

 Platnosť zmluvy sa môže ukončiť aj písomnou dohodou zmluvných strán.

7.3. Zmluva sa môže skončiť aj:

 a) písomným odstúpením od zmluvy zo strany objednávateľa,

 b) písomným odstúpením od zmluvy v prípade podstatného porušenia tejto zmluvy zo

 strany zhotoviteľa,

 c) písomnou výpoveďou zmluvných strán.

7.4. Objednávateľ môže odstúpiť od zmluvy, ak zhotoviteľ neplní dohodnuté zmluvné podmienky. Pri tomto odstúpení sa platnosť zmluvy končí dňom doručenia písomného oznámenia o odstúpení od zmluvy druhej zmluvnej strane.

7.5. Objednávateľ je oprávnený odstúpiť od zmluvy, ak zhotoviteľ podstatným spôsobom poruší zmluvné povinnosti dohodnuté v tejto zmluve. Odstúpenie je možné uplatniť do piatich pracovných dní od času, kedy sa objednávateľ o podstatnom porušení tejto zmluvy dozvedel.

7.6. Za podstatné porušenie zmluvných povinností sa považuje:

a) ak zhotoviteľ nedodržiava kvalitu vykonávania prác vyplývajúcu pre neho z Článku

 V. ods. 5.6. a 5.11. tejto zmluvy,

b) ak zhotoviteľ neplní akúkoľvek inú povinnosť vyplývajúcu pre neho z Článku II

 tejto zmluvy, a to ani po písomnom upozornení zo strany objednávateľa.

 7.7. Objednávateľ je oprávnený odstúpiť od zmluvy, ak zhotoviteľ nie je schopný dodať alebo nedodá plnenie za cenu, určenú podľa bodu 3.2. Pri tomto odstúpení sa platnosť zmluvy končí dňom doručenia písomného oznámenia o odstúpení od zmluvy druhej zmluvnej strane.

 7.8. Každá zo zmluvných strán je oprávnená túto zmluvu vypovedať bez uvedenia dôvodu. Výpoveď musí mať písomnú formu. Výpovedná lehota je jeden kalendárny mesiac a začína plynúť prvým dňom kalendárneho mesiaca, ktorý nasleduje po kalendárnom mesiaci, v ktorom bola výpoveď doručená druhej strane.

**Článok VIII .**

**Zmluvné pokuty**

8.1. Ak objednávateľ bude meškať s platením faktúry, zhotoviteľ je oprávnený fakturovať objednávateľovi úroky z omeškania vo výške 0,05 % z dlžnej čiastky za každý deň omeškania.

8.2. Ak zhotoviteľ nedodrží zmluvné termíny na vykonanie prác je objednávateľ oprávnený fakturovať zhotoviteľovi zmluvnú pokutu vo výške 50 € ( slovom päťdesiat eur) za každý deň omeškania.

8.3. V prípade, že zhotoviteľ neodstráni vady v kvalite prác v lehote dohodnutej obidvoma zmluvnými stranami, je objednávateľ oprávnený fakturovať zmluvnú pokutu vo výške 50 € ( slovom päťdesiat eur) za každý deň omeškania a zhotoviteľ je povinný zmluvnú pokutu uhradiť

**Článok IX.**

**Záverečné ustanovenia**

9.1. Vzťahy zmluvných strán, ktoré nie sú výslovne upravené touto zmluvou, sa riadia príslušnými ustanoveniami Obchodného zákonníka v platnom znení a  ďalšími platnými právnymi predpismi Slovenskej republiky.

9.2. Zmluvu je možné meniť a dopĺňať len formou písomných dodatkov k tejto zmluve, ktoré budú odsúhlasené a podpísané zástupcami obidvoch zmluvných strán.

9.3. Táto zmluva nadobúda platnosť dňom jej podpísania obidvoma zmluvnými stranami a účinnosť nadobúda v súlade s platnou právnou úpravou.

9.4. Zmluvné strany vyhlasujú, že si zmluvu prečítali, jej obsahu porozumeli,  že nebola uzavretá v  tiesni, alebo za nevýhodných podmienok a  na základe súhlasu s ňou ju podpisujú.

9.5. Táto zmluva je vyhotovená v štyroch rovnopisoch, z ktorých každý má platnosť originálu, pričom po jej podpísaní obidve zmluvné strany obdržia dva rovnopisy.

V Košiciach, dňa ..................................

 Za objednávateľa : Za zhotoviteľa:

 ................................................... ..............................................

 Mgr. Ladislav Lörinc

 starosta mestskej časti